Diari Oficial de la Generalitat Valenciana


Sumari del DOGV 3361, del 29-10-1998 (1998/8543)

ORDRE de 23 de setembre de 1998, de la Conselleria de Cultura, Educació i Ciència, per la qual es convoca el concurs de disseny per a la construcció de falles experimentals.
-----------------------------------------------------------------------------------------------------------------------------------------------------------------------------

### Dades del document

Número de DOGV
:   3361

Data del DOGV
:   29-10-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/8543


Data del document
:   23-09-1998

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 23 de setembre de 1998, de la Conselleria de Cultura, Educació i Ciència, per la qual es convoca el concurs de disseny per a la construcció de falles experimentals. [1998/M8543]
  
L'article 3 de la Llei 4/1989, de 26 de juny de la Generalitat Valenciana, de l'Institut Valencià de la Joventut, atribueix a esta entitat autònoma, entre d'altres, la funció de potenciar la promoció sociocultural de la joventut.
  
Per això, i de conformitat amb el que disposen l'article 35 de la Llei 5/1983, de 30 de desembre, de la Generalitat Valenciana, del Govern Valencià i l'article 47.11 del Text Refós de la Llei d'Hisenda Pública de la Generalitat Valenciana,
  
ORDENE
  
Primer
  
Es convoca el concurs de disseny per a la construcció de falles experimentals, de caràcter innovador i jove, i s'aproven les bases que regiran esta convocatòria, les quals s'inclouen com a annex I a esta ordre.
  
Segon
  
S'estableixen tres premis, per un import global màxim que ascendeix a vuit-centes cinquanta mil pessetes (850.000 PTA), a càrrec del capítol IV, concepte pressupostari 47.11, línia de subvencions 4.04 del pressupost de l'Institut Valencià de la Joventut per a l'exercici 1998.
  
Disposicions finals
  
Primera
  
Correspon al director general de l'Institut Valencià de la Joventut la facultat de concedir aquests premis.
  
Segona
  
S'autoritza el director general de l'Institut Valencià de la Joventut perquè dicte les resolucions que calguen per al desenvolupament i l'execució d'esta ordre.
  
Tercera
  
Esta ordre entrarà en vigor el mateix dia de la seua publicació en el Diari Oficial de la Generalitat Valenciana.
  
Quarta
  
Contra esta ordre, que posa fi a la via administrativa, podrà interposar-se recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptadors a partir de l'endemà de la data de la seua publicació en el Diari Oficial de la Generalitat Valenciana. Per a la interposició del recurs serà requisit fer-ne comunicació prèvia a la Conselleria de Cultura, Educació i Ciència, segons el que disposa l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 23 de setembre de 1998
  
El conseller de Cultura, Educació i Ciència,
  
FRANCISCO E. CAMPS ORTIZ
  
ANNEX I
  
Bases per a participar en el concurs de disseny per a la construcció de falles experimentals
  
Primera. Objecte de la convocatòria
  
L'objecte d'esta convocatòria és la realització d'un concurs de disseny de falles experimentals, amb el qual es pretén promoure aportacions artístiques que contribuïsquen a l'enriquiment dels monuments fallers, obrint-los a nous conceptes i tractaments, amb un caràcter innovador i jove.
  
Segona. Participants
  
2.1. Podran participar-hi tots els joves residents a la Comunitat Valenciana l'edat dels quals estiga compresa entre els 16 i els 30 anys el dia 31 de desembre de 1998. La participació podrà ser individual o en equip. Cada participant o equip podrà presentar un sol treball.
  
2.2. No hi podran participar els guanyadors del primer premi d'edicions anteriors.
  
Tercera. Requisits dels projectes
  
3.1. S'hi podran presentar tota mena de projectes amb absoluta llibertat de plantejaments, sense que importe la línia o la tendència de la proposta, sempre que es respecten els drets protegits per la Constitució.
  
3.2. El projecte presentat s'ha de poder construir amb material combustible, sense cap pèrdua d'estabilitat i ha de tenir les altres consideracions pròpies de la tècnica del foc. Una comissió tècnica designada pel director general de l'Institut Valencià de la Joventut supervisarà els projectes presentats per garantir aquestes característiques. La composició de la susdita comissió tècnica es pùblicara en el Diari Oficial de la Generalitat Valenciana per resolució del director general de l'IVAJ abans que s'acabe el termini de presentació d'instàncies.
  
3.3. En la construcció de la falla, es valorarà positivament la no-utilització de materials contaminants ni perjudicials per al medi ambient, com ara el poliestirè expandit.
  
Quarta. Presentació dels projectes
  
Els projectes que es presenten estaran materialitzats en una maqueta realitzada a escala. Les maquetes, que podran estar construïdes amb qualsevol material, hauran de reunir les condicions següents:
  
a) La base no excedirà de 70 cm x 70 cm de superfície i l'alçària no serà superior a 90 cm. En la base haurà d'estar clarament especificada l'escala utilitzada i també quina és l'alçària total de la falla real.
  
b) La maqueta no portarà cap firma; únicament, en la base i de forma ben visible, hi figurarà el lema d'identificació.
  
c) La maqueta presentada ha de reunir les característiques de solidesa i l'embalatge adequat que permeten transportar-la i exposar-la a l'aire lliure sense que patisca cap deterioració.
  
Cinquena. Inscripcions
  
5.1. Les inscripcions, adreçades a l'Institut Valencià de la Joventut i emplenades segons el model que s'inclou com a annex II a esta ordre, podran presentar-se al Registre de l'Institut Valencià de la Joventut a València (c/ l'Hospital, núm. 11), al de les unitats territorials de l'Institut Valencià de la Joventut d'Alacant (c/ Churruca, múm. 6, entresòl, dreta) i de Castelló de la Plana (c/ Orfebres Santalínea, núm. 2); o en qualsevol dels llocs que estableix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
5.2. La inscripció haurà d'anar acompanyada tant de la maqueta com del sobre tancat a què fa referència la base sisena d'aquest annex.
  
5.3. Si la sol·licitud no reuneix els requisits indicats en l'apartat anterior i en les bases quarta o sisena, la persona interessada disposarà d'un termini de 10 dies per corregir-ne la mancança o presentar els documents preceptius. Transcorregut aquest termini i en el cas de no aportar-se la documentació requerida, es procedirà a arxivar l'expedient sense més tràmit.
  
5.4. El termini d'inscripció serà de dos mesos comptadors a partir del dia de la publicació d'esta ordre al Diari Oficial de la Generalitat Valenciana. D'acord amb la instrucció 6/96, de 10 de setembre, de la Secretaria General de la Conselleria de Cultura, Educació i Ciència, els terminis que acaben en dies que siguen inhàbils, com també els dissabtes i els dies 24 i 31 de desembre, o qualsevol altre que reglamentàriament així es declare, s'entendran prorrogats fins al primer dia hàbil següent.
  
Sisena. Documentació que cal aportar-hi
  
Cada participant hi adjuntarà, en sobre tancat i sota el mateix lema que figurarà en la maqueta, la documentació següent:
  
a) Fotocòpia confrontada del document nacional d'identitat, o certificat de residència legal a l'estat espanyol si es tracta d'estrangers, de la persona participant o de tots els membres del grup participant.
  
b) Certificat d'empadronament en algun municipi de la Comunitat Valenciana de la persona participant o de tots els membres del grup participant.
  
 c) Una memòria mecanografiada explicativa del projecte, en la qual figuraran les condicions tècniques necessàries per a la construcció de la falla, tot especificant-ne la mida real, els materials i el pressupost detallat. El pressupost no podrà superar els 4.000.000 de pessetes.
  
Esta memòria haurà de ser anònima i podrà anar acompanyada de tots els dibuixos i esbossos o les explicacions gràfiques que es consideren adients per a la comprensió del projecte. Esta documentació no podrà excedir en cap cas el format DIN A4 (21 cm X 29,7 cm).
  
Setena. Resolució convocatòria
  
7.1. Per a l'avaluació dels projectes presentats pels sol(licitants es constituirà un jurat nomenat pel director general de l'Institut Valencià de la Joventut i del qual formaran part:
  
- President o presidenta: el cap o la cap del Servei de Promoció Juvenil de l'IVAJ
  
- Vuit vocals nomenats per resolució del director general de l'IVAJ
  
- Secretari sense vot: un funcionari del Servei de Promoció Juvenil de l'IVAJ
  
La seua composició es publicarà en el Diari Oficial de la Generalitat Valenciana per resolució del director general de l'IVAJ abans que s'acabe el termini de presentació d'instàncies.
  
Quant al funcionament del jurat, seran aplicables, si s'escau, els articles del 22 al 27 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
7.2. El jurat examinarà els treballs presentats i n'elevarà proposta al director general de l'Institut Valencià de la Joventut, qui resoldrà la concessió dels premis especificats en la base vuitena. Contra esta resolució podrà interposar-se recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptadors a partir de l'endemà de la seua notificació, fent-ne comunicació prèvia a l'Institut Valencià de la Joventut.
  
7.3. Si, en el termini de tres mesos comptadors a partir del dia en què acabe el termini de presentació d'instàncies, no s'aprova la resolució corresponent, s'entendrà que totes les peticions presentades han estat desestimades. Tot això sense perjudici de l'obligació de resoldre que estableix l'article 43 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
7.4. Les maquetes no premiades seran retirades pels seus autors al lloc i en el termini que l'Institut Valencià de la Joventut determine. A partir d'aquest moment, si no ho han fet, s'entendrà que en renuncien a la propietat a favor de l'Institut Valencià de la Joventut, que podrà destruir-les o donar-los la destinació que considere més oportuna.
  
Vuitena. Premis
  
8.1. Es concediran premis per un import total de 850.000 pessetes, distribuïdes de la manera següent:
  
1r premi, 500.000 PTA
  
2n premi, 250.000 PTA
  
3r premi, 100.000 PTA
  
8.2. La falla premiada podrà ser plantada per l'Institut Valencià de la Joventut a la ciutat de València durant les festes falleres de l'any 2000.
  
8.3. L'IVAJ podrà cedir aquest dret a una tercera entitat que es comprometa a plantar-la durant les esmentades festes falleres.
  
8.4. La construcció serà contractada per l'IVAJ a un taller faller.
  
8.5. Totes les maquetes presentades seran exposades a la ciutat de València durant el mes de març de 1999, especificant-ne el lema i el nom de l'autor o autora, sempre que aquest o aquesta no n'indique el contrari.
  
8.6. La maqueta i la memòria explicativa guardonada amb el primer premi quedaran en propietat de l'Institut Valencià de la Joventut, que podrà conservar-les entre els seus fons propis o cedir-les a col(leccions o a museus, i també publicar-ne reproduccions, realitzar-ne filmacions, etc., sense que en calga l'autorització prèvia de l'autor o autora.
  
Novena. Obligacions dels beneficiaris
  
D'acord amb el que disposa l'article 47 del Decret Legislatiu del 26 de juny de 1991, pel qual s'aprova el Text Refós de la Llei d'Hisenda Pública de la Generalitat Valenciana, els beneficiaris hauran d'acreditar, prèviament al cobrament, que estaven al corrent de les seues obligacions tributàries i davant de la Seguretat Social en el moment de l'atorgament del premi, en la forma que preveu l'Ordre, de 30 de maig de 1996, de la Conselleria d'Economia i Hisenda, sobre la forma d'acreditar, els beneficiaris de subvencions, l'exigència prevista en l'article 47.7 del Text Refós de la Llei d'Hisenda Pública de la Generalitat Valenciana.
  
Déu. Drets de publicació